section_heading: Tematske odrednice
paragraph_text: Usamljenoj Giuliani životno okruženje je dehumanizirano tvorničko postrojenje, unutar kojega živi s mužem i sinom, s kojima uspijeva uspostaviti tek jalovu komunikaciju nakon nedavne prometne nesreće koja ju je psihički potresla. U nastojanju da uspostavi smislene odnose sa svojom okolinom, Giuliana traži oslonac u muževom kolegi Corradu, ali ni on joj ne može pomoći.